Slika, ki vsebuje besede sesalec, simbol, emblem, logotip

Opis je samodejno ustvarjen

*Občina Loški Potok*

*Hrib-Loški Potok 17, 1318 Loški Potok*

*Tel.: 01/835 01 00, e-pošta:* [*obcina@loski-potok.si*](mailto:obcina@loski-potok.si)*, e-naslov:* [*www.loski-potok.si*](http://www.loski-potok.si)

Številka: 478 – 31/2024 - 2

Datum: 19.12.2024

V skladu z 51. čl. v povezavi s 77.čl. Zakona o stvarnem premoženju države in samoupravnih lokalnih skupnosti (Uradni list RS, št. 11/2018, 79/2018 in 78/23 – ZORR) in 16. členom Uredbe o stvarnem premoženju države in samoupravnih lokalnih skupnosti (Uradni list RS, št. 31/2018), Občina Loški Potok, Hrib 17, 1318 Loški Potok ki jo zastopa župan Simon Debeljak, objavlja:

**RAZPIS JAVNEGA ZBIRANJA PONUDB ZA PRODAJO POŠKODOVANEGA OSEBNEGA AVTOMOBILA VOLKSWAGEN e- GOLF**

1. **Naziv in sedež upravljavca**

Občina Loški Potok, Hrib 17, 1318 Loški Potok, matična številka 5883806000, ID za DDV 47965525.

1. **Predmet prodaje**

Predmet prodaje je **poškodovano vozilo** Volkswagen e-golf s sledečimi podatki in slikovno dokumentacijo:

|  |  |
| --- | --- |
| VRSTA VOZILA | OSEBNI AVTOMOBIL |
| ZNAMKA/MODEL | VOLKSWAGEN e-GOLF |
| VIN ŠTEVILKA | WVWZZZAUZL8913993 |
| PROSTORNINA MOTORJA |  |
| MOČ MOTORJA | 100 kW |
| VRSTA GORIVA | elektrika |
| LETO IZDELAVE | 2020 |
| DATUM UVOZA IN PRVE REGISTRACIJE V SLOVENIJI | 10.11.2020 |
| BARVA VOZILA | E7D |
| ŠTEVILO PREVOŽENIH KILOMETROV | 70.100 |

1. **Izhodiščna vrednost**

|  |  |
| --- | --- |
| Izhodiščna vrednost | 6.500 € z DDV |

1. **Varščina**

Za oddajo ponudbe v tem postopku prodaje se plača varščina:

|  |  |
| --- | --- |
| Znesek varščine | 1.000,00 EUR |
| Rok do katerega mora biti varščina vidna na računu | 07.01.2025 do 12:00 ure |
| IBAN za vplačilo varščine | SI56 012660100005592 |
| Sklic | 00 478-31 |
| Namen nakazila | Javno zbiranje ponudb 478 – 31/2024 |

Najuspešnejšemu ponudniku se vplačana varščina všteje v kupnino, ostalim pa brezobrestno vrne v roku 30 dni po opravljanem odpiranju ponudb, razen v primerih, navedenih v tem razpisu.

1. **Pogoji prodaje**

Predmet se prodaja po **načelu videno – kupljeno**, zato morebitne reklamacije ne bodo upoštevane. Kupec sam prevzema obveznost odprave morebitnih pomanjkljivosti v zvezi s predmetom prodaje.

Kupec je dolžan poleg kupnine plačati **morebitne stroške v zvezi s prenosom lastništva na predmetu javnega zbiranja ponudb in odvoz avtomobila iz kraja, kjer se vozilo nahaja (Loški Potok - Hrib).**

1. **Sestava komisije javnega zbiranja ponudb**

Postopek javnega zbiranja ponudb izvaja komisija organizatorja v sestavi:

* Nina Komidar Šraj, direktorica - predsednica,
* Sašo Debeljak, višji svetovalec – član,
* Vinko Košmerl, višji svetovalec – član
* Tadeja Vesel, višja svetovalka – nadomestna članica.

Zaradi nepredvidljivih dogodkov se sestava komisije lahko spremeni, o čemer bodo ponudniki obveščeni. Če ponudnik zaradi tega ne izpolnjuje več pogoja za oddajo ponudbe iz druge alineje 7. točke, mora o tem nemudoma obvestiti organizatorja javnega zbiranja ponudb na način, ki bo naveden v oziroma ob obvestilu o spremembi.

1. **Pogoji za oddajo ponudbe**

Ponudnik mora izpolnjevati naslednje pogoje:

* **pravočasno vplačati varščino na podlagi podatkov iz 4. točke tega razpisa**;
* **ne sme biti član komisije, ki izvaja postopek tega javnega zbiranja ponudb ter z njimi povezana oseba**, za katero se šteje:
  + fizična oseba, ki je s članom komisije v krvnem sorodstvu v ravni vrsti do katerega koli kolena, v stranski vrsti pa do tretjega kolena, ali ki je s članom komisije v zakonu, zunajzakonski skupnosti, sklenjeni ali nesklenjeni partnerski zvezi ali v svaštvu do drugega kolena, ne glede na to, ali je zakonska zveza oziroma partnerska zveza prenehala ali ne,
  + fizična oseba, ki je s članom komisije v odnosu skrbništva ali posvojenca oziroma posvojitelja,
  + pravna oseba, v kapitalu katere ima član komisije delež večji od 50 odstotkov, in
  + druga oseba, s katerimi je glede na znane okoliščine ali na kakršnem koli pravnem temelju povezan član komisije, tako da zaradi te povezave obstaja dvom o njegovi nepristranskosti pri opravljanju funkcije člana komisije**.**

1. **Ponudba**

**Organizator tega javnega zbiranja zbira ponudbe**:

|  |  |
| --- | --- |
| Rok za prejem ponudbe | do dne 08. 01. 2025 do 15.00 ure. |

Ponudba se odda na **obrazcu, ki je Priloga 1** te objave. Ponujena kupnina v ponudbi ne sme **biti nižja** od izhodiščne vrednosti iz 3. točke tega razpisa.

Obvezne priloge ponudbe so:

* **potrdilo o pravočasno vplačani varščini s podatki iz 4. točke tega razpisa**;
* **kopija veljavnega uradnega identifikacijskega dokumenta ponudnika** – velja za fizične osebe in s.p.-je in
* **morebitno pooblastilo za sodelovanje v postopku javnega zbiranja ponudb**, če bo v imenu in na račun ponudnika ponudbo oddaja njegov pooblaščenec.

Ponudniki morajo ponudbe oddati v zaprti pisemski ovojnici z navedbo »JZP 478-31/2024 – NE ODPIRAJ« po pošti ali osebno dostaviti na naslov organizatorja javnega zbiranja ponudb:

**Občina Loški Potok**

**Hrib 17**

**1318 Loški Potok**

**Ponudbo mora organizator javnega zbiranja ponudb prejeti najkasneje do zgoraj navedenega roka za prejem ponudbe.**

Ponudbe ponudnikov, ki ne bodo izpolnjevali pogojev iz 7. točke tega razpisa, nepopolne ponudbe in ponudbe, ki bodo na naslov organizatorja prispele oziroma bile dostavljene po izteku roka za prejem ponudbe ali ne bodo izpolnjevale drugih pogojev iz tega razpisa bodo izločene iz nadaljnjega postopka prodaje.

Ponudnik bo na dano ponudbo vezan do dne 18.01.2025.

1. **Odpiranje ponudb in morebitna dodatna pogajanja**

Odpiranje ponudb bo izvedeno najkasneje v roku 7 dni od roka za sprejem ponudb, do vključno 18.01.2025. Ponudniki bodo o rezultatih zbiranja ponudb obveščeni na njihov elektronski naslov najkasneje v roku 7 dni po zaključenem odpiranju ponudb. Odpiranje ponudb ne bo javno.

V kolikor bo v roku na naslov upravljavca prispelo oziroma bilo dostavljenih več popolnih ponudb, bodo s ponudniki lahko izvedena dodatna pisna pogajanja o višini kupnine. Prav tako bodo izvedena dodatna pisna pogajanja o višini kupnine, če bo med prejetimi ponudbami več najugodnejših ponudb. Kupnina in drugi elementi ponudbe, ki so/bodo ponujeni na pogajanjih, so zavezujoči.

1. **Sklenitev prodajne pogodbe in plačilo kupnine**

Prodajna pogodba za predmet javnega zbiranja ponudb bo sklenjena **z najugodnejšim ponudnikom**, torej tistim ponudnikom, ki bo v popolni in pravočasni ponudbi na podlagi tega razpisa oziroma v okviru dodatnih pisnih pogajanj ponudil najvišjo kupnino za predmet prodaje.

Pred podpisom prodajne pogodbe mora najuspešnejši ponudnik podati pisno **izjavo o nepovezanosti z morebitnim cenilcem ali člani komisije** v smislu druge alineje 7. točke tega razpisa.

Z najugodnejšim ponudnikom mora biti **prodajna pogodba sklenjena v 15. dneh po opravljeni izbiri najugodnejšega ponudnika**. Če najugodnejši ponudnik ne podpiše pogodbe v tem roku, se mu rok za sklenitev pogodbe lahko podaljša, vendar ne za več kot 15 dni, ali pa organizator zadrži njegovo varščino. Če najugodnejši ponudnik ne podpiše pogodbe v podaljšanem roku, organizator zadrži njegovo varščino in ustavi postopek prodaje.

**Kupnino**, zmanjšano za znesek vplačane varščine, je kupec dolžan plačati v **8-ih dneh po sklenitvi prodajne pogodbe**, na transakcijski račun in s sklicem, ki bosta navedena v prodajni pogodbi. Plačilo celotne kupnine v določenem roku je **bistvena sestavina pravnega posla.** V kolikor kupnina ni plačana v roku, se šteje posel za razvezan po samem zakonu, varščina pa se zadrži kot pogodbena kazen.

1. **Opozorilo**

Organizator javnega zbiranja ponudb lahko do sklenitve prodajne pogodbe postopek javnega zbiranju ponudb ustavi, pri čemer se ponudnikom povrnejo stroški v višini izkazanih stroškov za prevzem razpisne dokumentacije in morebitne vplačane varščine, razen če je s tem razpisom na podlagi predpisov določeno drugače.

1. **Dodatna pojasnila in ogled**

Ponudniki lahko postavijo vprašanja in zahteve za dodatna pojasnila na elektronski naslov [obcina@loski-potok.si](mailto:obcina@loski-potok.si) ali na telefonski številki 01 835 01 00. Ogled avtomobila je možen po predhodni najavi na zgoraj navedene kontakte. Vozilo se nahaja v Loškem Potoku – Hrib.

Pripravila: Župan

Nina Komidar Šraj, udig Simon Debeljak, l.r.

Objava:

* spletna stran občine Loški Potok (www.loski-potok.si)
* Datum objave: 19.12.2024
* Datum izteka 20 – dnevnega roka: 08.01.2025

Fotografije:







